
1. [bookmark: _Toc179628347]መግቢያ
ዓለም አቀፋዊ ተጨባጭ ሁኔታ እንደሚያሳየው የሰው ልጆች የዕለት ተዕለት የህይወት እንቅስቃሴ ከዲጂታል ቴክኖሎጂ ጋር የተቆራኘ ነው፡፡ የዲጂታል ቴክኖሎጂ ዜጎች ብዙ ውጣ ውረድ ሳያስፈልጋቸው አገልግሎቶችን በቀላሉና ባሉበት ቦታ ሆነው የሚያገኙበትን ሁኔታ አመቻችቷል። በአፍሪካም የተለያዩ አገራት የመንግስት አገልግሎት አሰጣጥ ሥርዓታቸውን እና ሁሉ አቀፍ መረጃዎችን ለዜጎች ግልጽና ተደራሽ እንዲሆኑ ከማድረግ አንጻር ዲጂታል ቴክኖሎጂን ያለምንም ቅድመ ሁኔታ መጠቀም መቻላቸው አሰራሮቻቸውን ሁሉ እንዳቀላጠፈላቸው የተለያዩ አገራት ተሞክሮ ያሳያል፡፡  
የክልላችን ሲቪል ሰርቪስ አገልግሎት አሰጣጥ ጅማሮ ከ31 ዓመታት በላይ ታሪክ ቢኖረዉም ወቅቱ እንደሚጠይቀው እና እንደ ዕድሜው ዘመናዊ የአሠራር ሥርዓትን መጠቀም አልቻለም፣ ይህንንም ታሳቢ በማድረግ የአሠራር ሥርዓቱን ግልፅ በሆነ በዘመናዊ አሠራር እና በኢንፎርሜሽን ቴክኖሎጂ የተደገፈ አለመሆኑ አገልግሎቶችን ከወረቀት አሰራር አላቆ በተገቢ ሁኔታ ተደራሽ ማድረግ እስካሁን አልተቻለም፡፡
ዓለም ከደረሰበት የቴክኖሎጂ አጠቃቀም ደረጃ አንጻር የክልላችን የመንግስት ተቋማት የአሠራር ሁኔታ ሲታይ ገና ብዙ መሥራትን የሚጠይቅ ነው፡፡ የመንግሥት አገልግሎቶች በኤሌክትሮኒክስ ቴክኖሎጂ በተደገፈ መልኩ ለዜጎች በቅልጥፍናና በጥራት እንዲደርሱ፣ የመንግሥት መሥሪያ ቤቶች እርስ በርስ በኔትዎርክ የሚገናኙበት፣ በወረቀት የተከማቹ መረጃዎች ለአገልግሎት አቅርቦት ያመች ዘንድ ዲጂታላይዝ ተደርገው የሚደራጁበት፣ የሚተነተኑበትና ለጥናትና ምርምር አገልግሎት የሚውሉበትን አሠራር ደረጃ በደረጃ እያጎለበቱ መሄድ ትኩረት ሊሰጠው የሚገባ ጉዳይ ነው፡፡ 
የሲቪል ሰርቪስ አገልግሎት ለመስጠት፣ የመንግሥት አገልግሎት አሰጣጥን በኢንፎርሜሽን ኮሚኒኬሽን ቴክኖሎጂ የታገዘ፣ ከወቅቱ ጋር የሚሄድ የመረጃ ሥርዓት በመገንባት፣ በአንድ ማዕከል ማደራጀት በማስፈለጉ፤ የሲቪል ሰርቪስ ሴክተር አገልግሎት ዘመናዊና ተደራሽ ለማድረግ በዞን ፣ ወረዳ እና በከተማ አስተዳደር በሚገኙ የመንግሥት ተቋማት ላይ የዲጂታል ሲቪል ሰርቪስ ሥርዓትን በተመሳሳይ ደረጃና ጥራት ተግባራዊ ማድረግ አማራጭ የሌለው ጉዳይ መሆኑ ታምኖበት አገልግሎቱን ለማድረስ ከፍተኛ ርብርብ እየተደረገ ይገኛል። 
የክልሉ ሲቪል ሰርቪስ ላለፉት ዓመታት የሲቪል ሰርቪስ የመረጃ አያያዝና አጠቃቀም ሥርዓትን ለማዘመን ሲሰራ የቆየውን የተቀናጀ የሲቪል ሰርቪስ የመረጃ አያያዝ ሥርዓት የአገልግሎት ደረጃውን በማሻሻል በሲቪል ሰርቪስ አገልግሎቶችን በሁሉም እርከን በሚገኙ የመንግሥት መዋቅሮች ወጥነት ባለው መልኩ ወደ ኤሌክትሮኒክስ ቴክኖሎጂ ትግበራ ለማስገባት ይህንን የአሠራር ማኑዋል በክልላችን ጋር በማጣጣም በዝርዝር ማዘጋጀት አስፈላጊ ሆኖ ተገኝቷል፡፡ 
2. [bookmark: _Toc146115263][bookmark: _Toc147323718][bookmark: _Toc179628348]የማኑዋሉ ተጠቃሚዎች፣ የሚፈታው ችግርና የሚስገኘው መፍትሄ፤
የዚህ ማኑዋል ተጠቃሚዎች የክልሉ መንግሥት ሠራተኞች ፣  በክልሉ መንግሥት ሠራተኞች አዋጅ የመንግሥት ሠራተኞች ተብለው የተለዩት እና የዞን ፣ወረዳና ከተማ አስተዳደር ሲቪል ሰርቪስ ቢሮዎችና የመንግሥት መሥሪያ ቤቶች ናቸው፡፡
1. [bookmark: _Toc179621108][bookmark: _Toc179621729][bookmark: _Toc179628349]
2. [bookmark: _Toc179621109][bookmark: _Toc179621730][bookmark: _Toc179628350]
2.1. [bookmark: _Toc179628351]የሚፈታው ችግር
1) ተቋማት አሰራራቸውን ለማዘመን በሚያስለሟቸው ሶፍትዌሮች የፍላጎት መግለጫ ሰነዶች በአግባቡ የተዘጋጁ አለመሆን፤ 
2) ለተቋማት የለሙ ሶፍትዌሮች የሚታይባቸው የአፈጻጸም አካሄድ (process flow) ዝርዝር ሰነድ የማዘጋጀት ችግር፤ 
3) ደረጃቸውን ያልጠበቁ እና የስራ ክፍሎችን ችግር ለመፍታት የማይውሉ እና ቶሎ ቶሎ የፍላጎት ለውጦች በሶፍትዌር ልማት ላይ በተደጋጋሚ ማጋጠማቸው፤ 
4) በየተቋማቱ የሚታየው የኢስሚስ ስርዓትን በአግባቡ የመተግበር እና ጥቅም ላይ ማዋል ችግር፤
2.2. [bookmark: _Toc146631118][bookmark: _Toc147323720][bookmark: _Toc179628352]የመፍትሔ ሐሳቦች
1) የሶፍትዌር ፍላጎት መግለጫ ሰነድ ዝግጅትን የሚያጎለብቱ ስልጠናዎችና ዎርክሾፖችን በማዘጋጀት አቅማቸውን ማሳደግ፤ 
2) የመንግሥት አገልግሎትና አስተዳደር ፖሊሲና ስትራቴጂውን ለመተግበር የሚያስችል አስገዳጅ የህግ ማዕቀፍ በማዘጋጀት ተግባራዊ ማድረግና የግንዛቤ ማስጨበጫ ስልጠና መስጠት፣ 
3) በክልሉ ተቋማት ተደራሽ የሆኑ ውሂብ (data)፣ የፕሮቶኮል መመሪያዎች በማዘጋጀት ተግባራዊ ማድረግ፣
4) የተለያዩ ተቋማት ኃላፊዎችና ከፍተኛ ባለሙያዎች የሶፍትዌር ልማት የፍላጎት መግለጫ ዝግጅት መሰረታዊ ስልጠና መስጠት፤
5) በተቋማት ውስጥ ለሚገኙ የተለያዩ ባለሙያዎች የስርዓት ዝርዝር አፈጻጸም ሰነድ ዝግጅት ላይ ስልጠና መስጠት፤  
6) ተቋማትና ሶፍትዌር አልሚ ተቋማት ላይ የሚታየውን ተናቦ የመስራት ችግር ለመቅረፍ ዎርክሾፕ እና ስልጠናዎችን ማዘጋጀት፤ በክልሉ ሲቪል ሰርቪስ ቢሮ ፣ በከፍተኛ ትምህርት ተቋማት እና በሶፍትዌር አልሚ ተቋማት ጋር በቅንጅት በመስራት የተሻለ ጥራት ያላቸው ሶፍትዌሮችን በአጭር ጊዜ የሚለሙበት ሁኔታ እንዲኖር ማስቻል፤
እንደ አጠቃላይ የዲጂታል ሲቪል ሰርቪስ ሥርዓት ትግበራ እሰከታችኛው ዕርከን ድረስ በወጥነት እንዲተገበር፤ የሲቪል ሰርቪስ ቢሮ ፣ ዞን ፣ወረዳና የከተማ አስተዳድር ሲቪል ሰርቪስ ተቋማት አገልግሎት አሰጣጣቸውን በዲጅታል ቴክኖሎጂ ተሳስሮ በወጥነት እንዲፈፀም፤ ከእያንዳንዱ የዲጂታል ሥርዓቱ ተግባሪ እና ተጠቃሚ አካላት የሚጠበቁ ግዴታዎችንና ኃላፊነቶችን በግልጽ እንዲቀመጥ፣ ከሥርዓቱ ትግበራ ጋር ተያይዞ የተጠያቂነትና የግልጸኝነት ሥርዓት እንዲፈጠርና ተጠናክሮ እንዲተገበር፣ በሲቪል ሰርቪስ ተቋማት የሚሰጡ አገልግሎቶች ፈጣን ቀልጣፋና ተደራሽ እንዲሆኑ ማድረግና የተገልጋዩ እርካታ እንዲጨምር ለማድረግ ሲሆን፤
 ዓላማውም፦ 
· የተቀናጀ የሲቪል ሰርቪስ መረጃ አያያዝ ሥርዓት በወጥነት ለመተግበር፣ 
· የተቀናጀና የአንድ መስኮት አገልግሎት ገቢር ነበብ እንዲሆን ለማድረግ
· እንዲሁም የሰው ኃይል መረጃ ዳታ ቤዝ ለመገንባት እና የዲጂታል ሲቪል ሰርቪስ ሥርዓት ሞጁሎች እና ፖርታሎች አተገባበር ላይ የተለያዩ አካላት ተግባርና ኃላፊነትን በግልፅ ለማመልከት ነው፡፡

ምስል 1. የዲጂታል ሲቪል ሰርቪስ ተግባራት ትስስር
በምስሉ ላይ ለማሳየት እንደተሞከረው በኮሚሽን መስሪያ ቤቱ ለሚከናወኑ የሶፍትዌር ልማት ስራዎች የትኛውም ባለሙያ ሊከተላቸው የሚኖርበት ዋና ዋና ስራዎች እና ስራዎቹ የሚኖራቸው ቅደም ተከተል ስራዎቻቸውን እንዲያቅዱ ለማድረግ ነው። የትኛውም የሶፍትዌር ልማት ፍላጎት የሚጀምረው ለስራው አስፈላጊ የሆኑ ቅድመ ዝግጅት ስራዎችን በመስራት ነው። ከዛም በመቀጠል የሶፍትዌር ልማት ፍላጎት መግለጫ ሰነድ ዝግጅት፤ ከዛም አስፈላጊውን መረጃ ሶፍትዌር ለሚያበልጽግ አማካሪ ወይም ድርጅት ማቅረብን እና ማስለማት፣ የሚለማውን ሶፍትዌር መፈተሽ እና ለትግበራ ዝግጁ ማድረግ፣ በመቀጠልም የትግበራ እቅድ ማዘጋጀት እና በመጨረሻም የሶፍትዌር ትግበራ ስራን ማከናወን ናቸው። እነዚህ ስራዎች በሚከናወኑበት ወቅት ስራዎቹ ተደጋግመው መሰራት፣ ወደ ፊት መሄድና ወደ ኋላ መመለስ እንደአስፈላጊነቱም የፍላጎት መግለጫን በድጋሚ መፈተሽን እና በስራ ወቅት የሚያስፈልጉ መሻሻሎችን ማድረግን ያካትታል። ምስሉም ይህንን እና መሰል በስራዎች መካከል የሚኖርን ግንኙነት በሚያሳይ መልኩ የተዘጋጀ ሲሆን አንባቢዎችም የሶፍትዌር ልማት ቅደም ተከተሎችን እና በመካከላቸው ያለውን ግንኙነት ከግምት ውስጥ በማስገባት የሚኖራቸውን የሶፍትዌር ልማት እና የትግበራ ስራ እቅድ ማዘጋጀት የሚኖርባቸው ይሆናል።      

[bookmark: _Toc179628359]ለሶፍትዌር ልማት የሚሰሩ የቅድመ ዝግጅት ስራዎች
የትኛውም የሶፍትዌር ልማት ስራ ከመከናወኑ በፊት የሶፍትዌር ልማት ስራው እንዲሰራለት የሚፈልግ ተቋም ከዚህ በታች የተዘረዘሩትን ዋና ዋና ጉዳዮች ላይ መዘጋጀት የሚኖርበት ይሆናል፤  
1. አሁን እየተሰራበት ያለውን የአሰራር ቅደም ተከተሎችን በግልጽ የሚያሳይ ዝርዝር ሁኔታ (process flow) በማዘጋጀት ሌሎች ከስራ ክፍሉ ውጭ ያሉ የአይሲቲ ወይም ሌሎች ባለሙያዎች እንዲረዱት አድርጎ ማስቀመጥ፤
2. ሊለማ ስለታሰበው ስርዓት/ሶፍትዌር ጠቅለል ያለ ከአንድ ወይንም ሁለት ገጽ ያልበለጠ አጠቃላይ ስለሶፍትዌሩ ጥቅምና አገልግሎት መረጃ የሚሰጥ ሰነድ ማዘጋጀት፤
3. ሊለማ ስለታሰበው ስርዓት/ሶፍትዌር የታሰበው ሶፍትዌር ልማት ሊያመጣ የሚችለውን የአሰራር ለውጥ፣ የደምበኞች እርካታና ቅልጥፍና ለተቋሙን የበላይ ኃላፊዎች በማስረዳት የነሱን ድጋፍና ይሁንታ ማግኘት፤
4. የታሰበው ሶፍትዌር ልማት ስራ ሊያግዝ እና ሊመራ/ሊቆጣጠር የሚችል የባለሙያዎች ቡድን ማዋቀር፤ ይህም ስብስብ ከአይሲቲ እና የሶፍትዌር ልማት ከሚሰራበት ክፍል ባለሙያዎች ያካተተ መሆን ይኖርበታል፤ 
5. የሶፍትዌር ልማት ስራው የሚመራበት የመጀመሪያ ደረጃ እቅድ (preliminary plan) ማዘጋጀት፤ ይህ እቅድ በዋናነት ትኩረት የሚያደርገው የቢጋር እና የሶፍትዌር ልማት መግለጫዎች ላይ ይሆናል። 
6. ተቋሙ ሊያስለማው ሶፍትዌር ዙሪያ ድርሻ ይኖራቸዋል ያላቸውን ተቋማት እና ግለሰቦችን መለየት፤ 
7. የሚዋቀረው የሶፍትዌር ልማት ስራ ኮሚቴ ከተቋሙ ውጭ አማካሪ የሚያስፈልገው ከሆነ የአማካሪ ድርጅት/ግለሰብ የሚቀጠርበት ሰነድ ማዘጋጀት እና የስራ ቅጥር መፈጸም፤     
8. ለታሰበው ሶፍትዌር ልማት ስራው በሚሰራበት ወቅት ለስራው መሳካት አስፈላጊ የሆኑ ግብአቶችን ማዘጋጀት፤ ማለትም ሶፍትዌሩ በሚለማበት ሰዓት የሚያስፈልጉትን የተለያዩ አይነት ወጪዎች ለመሸፈን የሚረዳ ገንዘብ (ከመንግስት ግምጃ ቤት አልያም ከድጋፍ አጋራት ጋር)፣ ቢሮዎች፣ የሰው ኃይል፣ ኮምፒውተር እና ሌሎች አስፈላጊ እቃዎችን ማዘጋጀት፤  
[bookmark: _Toc179628360]የሶፍትዌር ልማት ፍላጎት መግለጫ ዝግጅት
የሶፍትዌር ልማት ቅድመ ዝግጅት ስራዎች በአግባቡ ከተጠናቀቁ በኋላ ቀጣይ የሚሆነው ስራ የሶፍትዌር ልማት የፍላጎት መግለጫ ሰነድ ዝግጅት ነው። ይህ የሰነድ ዝግጅት ስራ ለሚሰራው የሶፍትዌር ስራ ወሳኝ በመሆኑ ስራውን በዋናነት እየመራ የሚገኘው ግለሰብ/ቡድን ከዚህ የሚከተሉትን ስራዎች በመከተለ የፍላጎት መግለጫ ሰነዱን ማዘጋጀት ይኖርባቸዋል፤    
1. ለሶፍትዌር ልማት ፍላጎት መግለጫ ዝግጅት ስራን የሚሰሩ የባለሙያዎች ቡድን ማቋቋም ይኖርበታል። ኮሚቴው ውስጥ ከዚህ በታች የተቀመጡት ባለሙያዎች መኖር ይገባቸዋል፦ 
i. ይህን ስራ በበላይነት የሚመራ የተቋሙ ኃላፊ፤
ii. በሚታሰበው ስርዓት ዙሪያ እውቀት ያላቸው የዘርፉ ከፍተኛ ባለሙያዎች፤
iii. የኢኮቴ (ICT) ባለሙያዎች (ቢያንስ ሁለት)፤
iv. እንደ አስፈላጊነቱ የህግ፣ የፋይናንስ እና ሌሎችም ባለሙያዎች፤
v. አማካሪ ባለሙያ (የሚሰራው ሲስተም ከፍተኛ የባለሙያ አቅም የሚፈልግ ከሆነ)፤
2. ተከታታይ የሆኑ ጥልቅ ምክክሮችን በማድረግ ሁሉም ባለሙያዎች ተመሳሳይ የሆነ የሶፍትዌር ልማት መረዳት ላይ የሚደርሱበት ሁኔታዎችን መፍጠር፤  
3. ስለሚለማው ሲስተም ምንነት የሚገልጽ አጭር ማብራሪያ፣ የሚለማው ሲስተም ግብ፣ ፣ የሚለማው ሲስተም አላማ፣ የሚለማው ሲስተም ሽፋን (Scope) እና ሌሎች መሰረታዊ የሲስተሙን ሁኔታ የሚገልጽ ማብራሪያዎች ማዘጋጀት፤
4. ሊሰራ የታሰበው ስርአት በዋናነት ሊሰራቸው የታሰቡ ስራዎችን (functional requirements) ግልጽ በሆነ እና በዝርዝር ሁኔታ ማዘጋጀት፤
5. ሊሰራ የታሰበው ስርአት ዋናዎቹን ስራዎች ለማቀላጠፍ፣ ለአጠቃቀሙን ምቹ ለማድረግ፣ ለስርዓቱ ደህንነት፣ ከሌሎች ስርዓቶች ጋር ስለሚኖረው መናበብ እና ሌሎች የመሳሰሉ መለኪያዎች (Non-functional requirements) በግልጽ ማዘጋጀት፤
6. ከሶፍትዌር ልማቱ የሚጠበቁ ዋና ዋና ያለቁ እንደ ውጤት ሊቀርቡ/ሊቆጠሩ የሚችሉ (Deliverables) ነገሮችን በግልጽ መዘርዘር፤ ማለትም ሰነዶች፣ ማንዋሎች፣ ሶፍትዌሮች እና የመሳሰሉት፤
7. የታሰበውን ሶፍትዌር ለማስለማት ያስፈልገዋል ተብሎ የሚገመተውን የገንዘብ መጠን (Engineering Estimation) ማስቀመጥ፤
8. የታሰበውን የሶፍትዌር ልማት ስራ ለማጠናቀቅ ያስፈልጋል ተብሎ የሚታሰበውን የጊዜ (Initial project schedule) ገደብ ማስቀመጥ፤     
9. የሶፍትዌር አልሚው ድርጅት ሊያሟላቸው የሚገቡ ዋና ዋና መመዘኛዎች ማለትም፤ ያለው የስራ ልምድ፣ ከዚህ በፊት በተመሳሳይ ደረጃ የሰራቸው ስራዎች፣ የገንዘብ አቅም፣ ያለው የፕሮፌሽናል ሰራተኞች ብዛትና ልምድ እና ሌሎችም አስፈላጊ የሆኑ መስፈርቶች፤
10. የእያንዳንዱ ተቋማትን ለማወዳደር የሚወሰዱ የመመዘኛ መስፈርቶች ከአጠቃላይ ውጤቱ አንጻር የሚኖራቸው ክብደት በዝርዝር ማስቀመጥ በተጨማሪም ግዴታ መሟላት ያለባቸውን መለኪያዎች መዘረዘር፤    
11. ከላይ የተዘረዘሩት ስራዎች በቴክኒካል ሰነዱ ላይ ከተጠናቀቀ በኋላ፤ የተዘጋጀውን ሰነድ ለበላይ ሃላፊዎች በማቅረብ እና በማስረዳት ወደ ጨረታ ስርዓት የሚገባበት ሁኔታ ማመቻቸት፤ 
12. በጨረታው ወቅት ከተጫራቾች ለሚነሱ ጥያቄዎች አስፈላጊውን ማብራሪያ ማቅረብ፤ 
13. የወጣውን የጨረታ ሰነድ ከሚመለከታቸው የቢሮ ሰራተኞች ጋር በመከታተል አሸናፊ ድርጅቱን መለየት፤ 
[bookmark: _Toc179628361]አስፈላጊውን መረጃ መስጠት ሶፍትዌር ማስለማት  
የተለያዩ ሶፍትዌር አልሚ ተቋማት ለወጣው የሶፍትዌር ልማት የፍላጎት መግለጫ በሰጡት መልስ መሰረት በተካሄደው የማወዳደር ስራ አሸናፊው ድርጅት ከተለየ በኋላ በቀጣይ የሚካሄደው ስራ ከሶፍትዌር አልሚው ድርጅት ጋር የውል ስምምነት መፈራረም እና ወደ ሶፍትዌር ልማት ስራ መግባት ነው። 
ለየትኛውም አይነት የሶፍትዌር ልማት ስራ ከግብ ለመድረስ ወሳኝ ናቸው ከሚባሉት ጉዳዮች መካከል በዋነኝነት የሚገለጸው የአስለሚው ድርጅት ከስራው ጋር ቀጥተኛ ግንኙነት ያላቸው ባለሙያዎች እና አልሚው ድርጅት ሶፍትዌር መሃንዲሶች የሚለዋወጧቸው ከስራው ጋር የተገናኙ መረጃዎች (system requirements) ናቸው። ይህንን ስራ በአግባቡ ለማከናወን ለተለያዩ አይነት መረጃ መሰብሰቢያ አማራጮችን አልሚው ድርጅት ሊጠቀም ይችላል። በተጨማሪም የሚለማው ሶፍትዌር በፍላጎት መግለጫው በተቀመተው መሰረት በተመረጠው የፕሮግራሚንግ ቋንቋ (Programming Language) የማበልጸግ ስራ ይሆናል። እነዚህን ስራዎች ከግብ ለማድረስ የተቋሙ ባለሙያዎች ከዚህ በታች የተዘረዘሩትን ስራዎች ማከናወን ይኖርባቸዋል፤
1. ከሚለማው ሶፍትዌር ጋር ቀጥተኛ ግኑኝነት ያላቸውን የተለያዩ ሰነዶችን ለአልሚው ድርጅት ማዘጋጀት ማለትም፤
i. የስራ ማንዋሎች፣ አዋጆች፣ ፖሊሲዎች፣ ስታንዳርዶች፣ መመሪያዎች እና ሌሎች አስፈላጊ ሰነዶች፤
ii. የተለያዩ አይነት መረጃን ለመሰብሰብ የሚያገለግሉ በደምበኞች/በባለ ጉዳዮች የሚሞሉ ፎርሞች፤ 
iii. የስራ ሁኔታን ለመመዘን እና ለመገምገም በባለሙያዎች እና የስራ ክፍል ኃላፊዎች የሚሞሉ ፎርሞች፤
2. የተቋሙን የአሰራር ሊደት በግልጽ ሊያሳዩ የሚችሉ ዝርዝር ስዕላዊ መግለጫዎች (process flow) ስራውን ከሚሰራው አልሚ ድርጅት የሶፍትዌር መሃንዲሶች ጋር በመተባበር ማዘጋጀት፤  
3. የተለያዩ ውይይቶችን ከባለሙያዎች ጋር በማከናወን በስራ ቆይታቸው ወቅት ያካበቷቸው ልምዶችና በጎ ተሞክሮዎችን ለሲስተሙ ልማት በሚጠቅም መልክ ላልሚው ድርጅት ማስተላለፍ፤
4. የአልሚው ድርጅት የሚያቀርቧቸውን የተለያዩ አይነት ጥያቄዎች በመመለስ የአልሚው ድርጅት ሶፍትዌር መሃንዲሶች ላይ ሊፈጠር የሚችል ማንኛውንም አይነት ግርታ በጊዜ መፍታት፤ 
5. አልሚው ድርጅት አዘጋጅቶ የሚያቀርባቸውን የተለያዩ አይነት የሶፍትዌር ልማት ሰነዶችን (Software Specification Documents) በቶሎ በመገምገም እና መስተካከል ያለባቸውን የሰነዱ ይዘቶችን ለአልሚው ድርጅት ባፋጣኝ ሁኔታ በማሳወቅ የማስተካከል ስራዎችን እንዲያከናውን ማገዝ፤  
6. አልሚው ድርጅት የተሰጠውን አስተያየት ካስተካከለ እና በኮሚቴው ከታመነበት የኮሚቴ አባላት ፈርመው በማረጋገጥ አልሚው ድርጅት ወደ ቀጣይ ስራ እንዲሄድ ማድረግ ይኖርባቸዋል፤
7. አልሚው ድርጅት እያበለጸገ የሚገኘው ሶፍትዌር ከስምምነታቸው አንጻር በሚፈለገው ሁኔታ እየሄደ መሆኑን ይከታተላሉ፤ ይህም ማለት፦ 
i. አልሚው ድርጅት ስራውን በተባለው የጊዜ ገደብ በሚጠበቀው የጥራት ደረጃ እየሰራ መሆኑን፤
ii. እየተሰራ ያለው ሲስተም ከተገባው የፍላጎት መግለጫ እና ከተፈራረሙ የቴክኒካል ሰነድ አንጻር ሙሉ መሆኑን፤
iii. አልሚው ድርጅት እያበለጸገ የሚገኘው ሶፍትዌር ሊከተል ከሚገባው የሶፍትዌር ልማት ስታንዳርድ አንጻር ትክክል መሆኑን፤
iv. አልሚው ድርጅት የሚጠይቀው ክፍያ ሶፍትዌሩ ከደረሰበት ደረጃ እና ከፍላጎት መግለጫ ሰነድ አንጻር በትክክል እየተተገበረ መሆኑን፤
8. አልሚው ድርጅት በሚያዘጋጃቸው የተለያዩ የሲስተም ገለጻዎች/ምልከታዎች ላይ በመታደም ለሲስተሙ ልማት በጎ ግብአት ሊሆኑ የሚችሉ እና የሚበለጽገው ሶፍትዌር በታሰበበት የጥራት ደረጃ ይሰራ ዘንድ የሚረዱ የተመለከቷቸውን የተለያዩ የሲስተሙን ክፍተቶች ለአልሚው ድርጅት ማሳወቅ፤  
9. በትግበራ ወቅት ያጋጠሙ የአሰራር ለውጦችን ለአልሚው ድርጅት በማመልከት በጊዜ መካተት/መስተካከል ያለባቸውን የሶፍትዌሩን ክፍሎች (ሞጁሎች) እርምት እንዲወስድ ማድረግ፤
10. አልሚው ድርጅት ሶፍትዌሩን በሚያበለጽግበት ጊዜ ያለፋቸውን ወይንም የዘለላቸው አገልግሎቶችን (የፍላጎት መግለጫ ሰነዱ አለያም በዝርዝር የትግበራ ሰነዱ ላይ ያሉ መሆን ይኖርባቸዋል) በመለየት ለአልሚው ድርጅት እንደ ግብአት አስተያየት መስጠት፤ 
11. አለሚው ድርጅት እያበለጸገ የሚገኘውን ሶፍትዌር ከተለያዩ የሶፍትዌር አጠቃቀም እና ተስማሚነት መለኪያዎች (Non-functional requirements) አንጻር በመመልከት ገንቢ የሆኑ አስተያየቶችን ለአልሚው ድርጅት መስጠት፤ 
12. አልሚው ድርጅት ለሚያነሳቸው የተለያዩ አይነት ጥያቄዎች እና ማብራሪያ ለሚያስፈልጋቸው ከሲስተሙ ለተገናኙ ጉዳዮች በአፋጣኝ ምላሽ በመስጠት የአልሚ ድርጅትን ስራ የተሳለጠ ማድረግ፤
የአልሚው ድርጅት ሆኑ የተቋሙ ባለሙያዎች ይህንን ስራ በሚያከናውኑበት ወቅት ዐለም አቀፍ የሶፍትዌር ልማት ስራ ስታንዳርድ ሰነዶች እና መልካም ተሞክሮዎችን (benchmarks) መከተል ይኖርባቸዋል። ለዚህም ይረዳ ዘንድ ዋና ዋና የሚባሉት የሶፍትዌር ልማት ስራ ስታንዳርድ ሰነዶች በዚህ ማንዋል እንደ አባሪ ሰነድ ተያይዘዋል።            
[bookmark: _Toc179628363]የሶፍትዌር መፈተሽና ለስራ ዝግጁ ማድረግ 
4.1.1. የሶፍትዌር ጥራትን መከታተል 
የትኛውም አይነት የሶፍትዌር ልማት በሚካሄድበት ወቅት ድርጅቱ የሚያበለጽገውን ሶፍትዌር በጥራት መስራት ይጠበቅበታል። ይህ እንደተጠበቀ ሆኖ ተቋሙ በራሱ ባለሙያዎች አልያም ለሶፍትዌር ልማት ስራው በተቀጠሩ አማካሪ ባለሙያዎች አማካኝነት እየለማ ያለው ሶፍትዌር በታሰበለት የጥራት ደረጃ መጠን እየበለጸገ መሆኑን መቆጣጠር ይኖርባቸዋል። ለዚህም ይረዳቸው ዘነድ ከዚህ በታች የተረዘሩትን ስራዎች ማከናወን ይኖርባቸዋል። 
1. የሚለማውን ሶፍትዌር የጥራት ግቦች ግልጽ በሆነ ሁኔታ ማስቀመጥ (ለተጨማሪ ማብራሪያ አባሪ ሁለትን ይመልከቱ)፤ 
2. አልሚው ድርጅት ሶፍትዌሩን ለማበልጸግ የሚጠቀማቸውን ስታንዳርድስ እና መመሪያዎችን (standards and guidelines) በመገምገም እንደአስፈላጊነቱ ለአልሚ ድርጅት ግብአቶችን መስጠት፤ 
3. አልሚው ድርጅት የሚጠቀማቸው የተለያዩ አይነት ሶፍትዌር ልማት ግብአቶች (software development tools/frameworks) የሚለማው ሶፍትዌር በሚጠበቀው የጥራት ደረጃ መጠን ልክ ለመስራት አግባብ መሆናቸውን መከታተል እና እንደአስፈላጊነቱ አልሚው ድርጅት እርምቶችን እንዲያደር በቃል ወይንም በጽሁፍ ማሳወቅ፤ 
4. አልሚው ድርጅት የሶፍትዌሩን በሚያበለጽግበት ወቅት ጥራቱን ለመቆጣጠር የሚከተላቸውን የተለያዩ ስለቶች እና ስታንዳርዶችን በመገምገም እንደአስፈላጊነቱ ለአልሚ ድርጅት ግብአቶችን መስጠት፤
5. በአልሚው ድርጅት በኩል እንደ ውጤት የቀረቡ የሶፍትዌር ሞዱሎችን ወይንም ሰነዶችን (Deliverables) በመፈተሽ ደረጀቸውን የጠበቁ መሆናቸው ማረጋገጥ፤ በተገኘው የፍተሻ ውጤትም መሰረት ለውጥ የሚያስፈልገው ከሆነ ለአልሚው ድርጅት በወቅቱ ማሳወቅ፤  
6. የሶፍትዌር ልማቱ ከአለም አቀፍ የሶፍትዌር የጥራት መመሪያዎችን እና መልካም ተሞክሮዎችን ከመተግበር አንጻር ያለበትን ሁኔታ መከታተል እና ለውጦች የሚያስፈልጉ መሆናቸው ሲታሰብ ለአልሚው ድርጅት በማሳወቅ ቶሎ የእርምት እርምጃዎች እንዲወሰዱ ማድረግ፤  
7. ቼክሊስቶችን እና ሌሎች የሶፍትዌር ጥራት መከታተያ ሰነዶችን በማዘጋጀት እየለማ ያለውን ሶፍትዌር ጥራት በየጊዜው መከታተል፤  
4.1.2. [bookmark: _Toc179628364]የለማው ሶፍትዌር ላይ ፍተሻ ማድረግ  
ከሶፍትዌር ልማት ዋና ዋና ስራዎች ከሚባሉት መካከል አንዱ የሆነው የሶፍትዌር ፍተሻ (software testing) ስራ ነው። የሶፍትዌር ፍተሻ ስራ እንደሚለማው ሶፍትዌር ባህሪ፣ ይዘት እና መጠን ቢለያይም ከአጠቃላይ የሶፍትዌር ልማት ስራ ከሚወስደው ጊዜ እና ከሚያስፈልገው ወጪ አንጻር ከሃያ አምስት እስከ አርባ በመቶ የሚሆነውን እንደሚወስድ ይታወቃል። ይህም ስራ የለማውን ሶፍትዌር ውጤታማነት ከሚወስኑ አበይት ጉዳዮች መካከል አንዱና ዋነኛው ነው። ይህ በዚህ እንዳለ የትኛውም አይነት የሶፍትዌር ልማት የተለያዩ የሶፍትዌር ፍተሻ እርከኖችን (ሶፍትዌሩን ከሚያለማው ድርጅት ባለሙያዎች ጀምሮ እስከ የሶፍትዌሩ ተጠቃሚች ድረስ) በማለፍ ለተገልጋዮች እንደ አንድ ውጤት (product) ይቀርባል። ሶፍትዌሩን የሚያስለማው መሪ ስራ አስፈጻሚ አልያም የስራ ከፍል የሶፍትዌር ፍተሻ (በራሱ ማለሙያዎች አልያም በአማካሪ በኩል) በሚያካሂድበት ወቅት ከዚህ በታች የተረዘሩትን ጉዳዮች ማካተት ይኖርበታል።    
1. የሶፍትዌር ፍተሻ የሚካሄድበት ግልጽ የሆነ እቅድ ማዘጋጀት፤ ይህም እቅድ ከዚህ በታች የተዘረዘሩትን ጉዳዮች ማካተት ይኖርበታል፦ 
a. የሶፍትዌር ፍተሻው የሚዳሣቸው የሶፍትዌሩ ዋና ዋና ክፍሎች (software module(s))፤
b. ለሶፍትዌር ፍተሻው ስራ ለመጠቀም የታሰበው ግብአት (testing tool) እና የፍተሻው አይነት፤
c. የሶፍትዌር ፍተሻውን የሚያከናውኑ ባለሙያዎች አልያም ተቋማት (ለምሳሌ በሃገራችን ለሚካሄዱ ማንኛውም አይነት የሲስተም ደህንነት ፍተሻዎች በዋናነት ኢንሳ (INSA) ሃላፊነት እንዳለበት እና የትኛውን ተቋም በሱ በኩል ማስፈተሹ) መለየት፤
d. ሶፍትዌር ፍተሻ የሚያደርጉ ባለሙያዎች ወይንም አማካሪ ድርጅቶች የሶፍትዌር ፍተሻ በሚያደርጉበት ወቅት የሚገለገሉባቸው መመሪያዎች እና የመፈተሻ መስፈርቶችን ማዘጋጀት፤  
e. የሶፍትዌር ፍተሻውን ለማከናወን የሚያስፈልገውን ወጪ ማዘጋጀት እና የሚወስደውን ጊዜ ማስላት፤ 
2. በተዘጋጀው የፍተሻ እቅድ እና በዐለም አቀፍ የፍተሻ መመሪያዎች መሰረት የሶፍትዌር ፍተሻ ስራዎችን በተለያዩ ዙሮች ማከናወን እና የተገኙትን የፍተሻ ውጤቶች ለአልሚው ድርጅት በጊዜው ማሳወቅ፤ 
3. አልሚው ድርጅት በተሰጠው የፍተሻ ውጤት መሰረት የማስተካከያ ስራዎቹን መስራቱን መከታተለ እና በድጋሚ የሶፍትዌር ፍተሻ ስራዎችን አከናውኖ የተገኙት ሕጸጾች መፈታታቸውን ማረጋገጥ፤
4. ከተለያዩ መንግስታዊ እና ከግል የሶፍትዌር ፍተሻ ከሚያከናውኑ ተቋማት ጋር በመተባበር የሶፍትዌር ፍተሻ ስራዎችን ማከናወን (ለምሳሌ፦ ኢንሳ ከሶፍትዌር ደህንነት ጋር በተገናኙ ፍተሻዎች)፤
5. የሶፍትዌር ፍተሻ ሰነዶችን ማዘጋጀት ለሚመለከታቸው የኮሚሽኑ የስራ ኃላፊዎች እና ለሌሎች የሚመለከታቸው አካላት በማቅረብ የነሱን ግብአት መቀበል፤
6. የሶፍትዌር ፍተሻ ስራዎች በተዘጋጀላቸው መመሪያዎች እና የመፈተሻ መስፈርቶች መከናወናቸውን መከታተል እና እንደ አስፈላጊነቱ የእርምት እርምጃዎች መውሰድ እና  ውጤቱን መከታተል፤   
4.1.3. [bookmark: _Toc179628365]የለማውን ሶፍትዌር መረከብ
የሶፍትዌር ማበልጸግ ስራው በአልሚው ድርጅት በተገቢው መልኩ ከተጠናቀቀ እና ሁሉም የሶፍትዌር ፍተሻ ስራዎች በአግባቡ ከተገባደዱ በኋላ የለማውን ሶፍትዌር የርክክብ ስራ ይከናወናል። በዚህ የርክክብ ስራ ወቅት የሚከተሉት ዋና ዋና ተግባራት እንዲከናወኑ ይጠበቃል። 
I. የለማውን ሶፍትዌር ከአልሚው ድርጅት መረከብ፤
II. የለማውን ሶፍትዌር ለመጠቀም አስፈላጊ የሆኑ መሰረተ ልማቶችን ማዘጋጀት፤
III. የሲስተም ስርአት ትግበራ ማከናወን፤ 
እነዚህ ከላይ የተጠቀሱ ሶስቱ መሰረታዊ ስራዎች በዚህ የሶፍትዌር ርክክብ ወቅት መከናወን የሚገባቸው ዋና ዋና ተግባራት ሲሆኑ እነዚህን ተግባራት በአግባቡ በማካሄድ የለማውን ሶፍትዌር ለተጠቃሚ ማድረስ ይቻላል።
I. የለማውን ሶፍትዌር ከአልሚው ድርጅት መረከብ፤
ይህ ስራ እንደ ውል ስምምነት የሚቆጠር ሲሆን አልሚው ድርጅት እና አስለሚው ተቋም ኦፊሻላዊ በሆነ ሁኔታ የሶፍትዌር ርክክብ የሚያደርጉበት ሂደት ነው። በዚህ ሕጋዊና ቴክኒካዊ በሆነ የሶፍትዌር ርክክብ ስራ የሚከተሉት ስራዎች መከናወን ይኖርባቸዋል። 
1. በአልሚው ድርጅት በኩል የለማውን እና ለርክክብ ዝግጁ የሆነውን ሶፍትዌር የመጨረሻ የፍተሻ ስራ (User Acceptance Test) በመስራት የሚረከብ የቴክኒካል ኮሚቴ ይቋቋማል። በዚህ ኮሚቴ ውስጥ የሚከተሉት ባለሙያዎች መካተት ይኖርባቸዋል፤
a. ጉዳዩ በቅርበት የሚመለከተው የኮሚሽኑ የበላይ አመራር ወይንም የአመራሩ ተወካይ፤
b. የስራ ክፍሉ ኃላፊ ወይንም የኃላፊው ተወካይ፤
c. የስራ ክፍሉ ከፍተኛ ባለሙያዎች (ቢያንስ ሁለት)፤
d. በተቋሙ ወይንም በአማካሪው ድርጅት ውስጥ የሚገኙ የኢኮቴ (ICT) ባለሙያዎች (ቢያንስ ሁለት)፤
e. እንደ አስፈላጊነቱ የሕግ፣ የፋይናንስ፤ የግዢ እና ሌሎች የሚመለከታቸው ባለሙያዎች፤  
2. የኮሚቴው አባል የሆኑት የስራ ክፍሉ ሃላፊ እና ባለሙያዎች የለማውን ሲስተም ከሚጠበቅበት አገልግሎት አንጻር የፍተሻ ስራ የሚያከናውኑ ሲሆን ያገኟቸውን የአሰራር ክፍተቶች እና ሌሎች መስተካከል አለባቸው የሚሏቸውን የሲስተሙን አገልግሎቶች በመጻፍ ለአልሚው ድርጅት ማሳወቅ ይኖርባቸዋል፤
3. የኮሚቴው አባል የሆኑት ኢኮቴ (ICT) ባለሙያዎች ደግሞ የለማውን ሲስተም ከአጠቃቀም ቀላልነት፣ ደህንነት፣ ፈጣንነት እና ሌሎች ቴክኒካል ጉዳዮች አንጻር በመፈተሽ ያገኟቸውን ጉድለቶች እና ህጸጾች ለአልሚው ድርጅት በጽሁፍ ማስረከብ ይኖርባቸዋል።
4. ሌሎች የኮሚቴው አባላት እንደየአስፈላጊነቱ የሚያነሷቸውን የተለያዩ የአገልግሎት ወይንም የቴክኒካል ጥያቄዎች አልሚው ድርጅት መልስ ሊሰጥባቸው አልያም እንደ ግብአት በመውሰድ ሲስተሙ ሊያስተካክል ይችላል። 
5. በተለያዩ የኮሚተው አባላት የተነሱት ጥያቄዎች የሲስተሙ ርክክብ ላይ የሚኖራቸውን ተጽኖዎች የኮሚቴው አባላት ከገመገሙ በኋላ የውሳኔ ሃሳባቸውን ያቀርባሉ። የሚነሱት የውሳኔ ሃሳቦች ከሚከተሉት ውስጥ ይሆናሉ፤ 
a. በፍተሻው ወቅት የተገኙት ችግሮች በጣም መሰረታዊ ከሆኑ እና ሲስተሙን ወደ ስራል ለማስገባት የሚያዳግት ከሆነ አልሚው ድርጅት ሶፍትዌሩን እንደገና በማሻሻል በድጋሚ እንዲያቀርብ እና በድጋሚ እንዲፈተሽ፤ ወይም
b. በፍተሻው ወቅት የተገኙት ችግሮች ቀላልና ሲስተሙን ለመተቀም የማያግዱ ከሆኑ ተቋሙ ሶፍትዌሩን ተረክቦ አልሚው ድርጅት የድጋፍና ክትትል ስራዎችን በመስራት የተከሰቱትን ችግሮች በሂደት እንዲፈታ፤ 
6. በተራ ቁጥር አምስት በተቀመጠው መሰረት የሶፍትዌር ርክክብ እና የክፍያ ሁኔታ ለአልሚው ድርጅት እንዲፈጸም ማድረግ፤
7. ከአልሚው ድርጅት ጋር የሶፍትዌር የጥገና፣ የድጋፍና ክትትል ስራዎች ላይ መግባባት መድረስ፤

  
II. የለማውን ሶፍትዌር ለመጠቀም አስፈላጊ የሆኑ መሰረተ ልማቶችን ማዘጋጀት፤
የሶፍትዌር ርክክብ ከተደረገ በኋላ ፣ የለማውን ሲስተም ለመጠቀም አስፈላጊ የሆኑ መሰረተ ልማቶችን ማመቻቸት ያስፈልጋል። እንደሚታወቀው የለማን ሶፍትዌር ወደ ተጠቃሚው ለማድረስ አስፈላጊ ከሆኑ ጉዳዮች አንደኛው ኢቴኮ (ICT) መሰረተ ልማት ነው። ስለዚህም አልሚው ድርጅት አበልጽጎ ያስረከበውን ሶፍትዌር ለመጠቀም በተቋሙ ውስጥ አለያም መሰረተ ልማት አገልግሎት በሚሰጡ ተቋማት ውስጥ ይህንን የለማ ሶፍትዌር ለመጠቀም የሚያስችል መሰረተ ልማት አስፈላጊ ይሆናል። በዚህ ጉዳይ ላይ ሶፍትዌሩን ያስለማው የስራ ክፍል ከኢቴኮ በሚቀርቡለት አማራጮች በመንተራስ ሶፍትዌሩን ከነዚህ አማራቾች ባንዱ ላይ ለግልጋሎት እንዲውል ማድረግ ይኖርበታል።
1. በተቋሙ ውስጥ የሚገኘው ኢቴኮ (ICT) መሰረተ ልማት ለለማው ሶፍትዌር በቂ ሆኖ ከተገኘ ሶፍትዌሩን በተቋሙ የዳታ ማእከል ላይ በመጫን (deploy) ወደ ስራ ማስገባት ይኖርበታል። 
2. በተቋሙ ውስጥ የሚገኘው ኢቴኮ (ICT) መሰረተ ልማት ለለማው ሶፍትዌር በቂ ሆኖ ካልተገኘ የተቋሙን መሰረተ ልማት ማሻሻል የሚቻልበት ሁኔታ በማጥናት (የተቋሙ የዳታ ማእከል ደረጃ ከፍ በማድረግ) የለማውን ሶፍትዌር በተቋሙ ላይ በመጫን (deploy) ወደ ስራ ማስገባት ይኖርበታል። 
3. በተቋሙ ውስጥ የሚገኘው ኢቴኮ (ICT) መሰረተ ልማት ለለማው ሶፍትዌር በቂ ሆኖ ካልተገኘ እና ያለውንም የዳታ ማእከል (Data Center) ማሻሻል በቀላሉ የማይቻል ከሆነ፤ 
a. በመሰል የመንግስት ተቋማት ዳታ ማእከል ላይ በመጫን (deploy) ለአገልግሎት ዝግጁ ማድረግ፤ 
b. የዳታ ማእከል አገልግሎት ከሚሰጡ የአገር በቀል ተቋማት ጋር ውል በመዋዋል አገልግሎቱን በነሱ የዳታ ማእከል ውስጥ መስጠት፤
c. ከላይ የቀረቡት አማራጮች ለለማው ሶፍትዌር በቂ የማይሆኑ ከሆነ የዳታ ማእከል አገልግሎት ከሚሰጡ የአገር በቀል ተቋማት ጋር ውል በመዋዋል አገልግሎቱን በነሱ የዳታ ማእከል (cloud service) ውስጥ መስጠት፤ 
4. የአገልግሎት አሰጣጡን ሁኔታ በየጊዜው በመገምገም የእርምት እርምጃዎችን በመውሰድ እያሻሻሉ መሄድና የሶፍትዌሩን ተደራሽነት ማስፋት፤
5. በአገልግሎት አሰጣጥ ጊዜ የሚያጋጥሙ ችግሮችን በመፍታት አስተማማኝነቱ የተረጋገጠ አገልግሎት ለተጠቃሚዎች ማድረስ፤  
የሶፍትዌር ትግበራ እቅድ ማዘጋጀት 
የሶፍትዌር ልማቱ እና አስፈላጊ የሆነው የመሰረተ ልማት ፍላጎት ከተስተካከለ በኋላ የሚመጣው ቀጣይ ስራ የለማውን ሶፍትዌር ወደ ትግበራ ለማውረድ እቅድ ማዘጋጀት ነው። በአገራችን ብዙውን ጊዜ የሶፍትዌር ትግበራ ስራዎች ብዙ ጉልበት እና ወጪ የሚፈልጉ ስራዎች ናቸው። ስለዚህም ተቋማት ወደ ትግበራ ስራ ከመግባታቸው በፊት የትግበራ ዝርዝር እቅድ ማዘጋጀት ይኖርባቸዋል። በዚህም የትግበራ ስራ ቅድመ ዝግጅት ከዚህ በታች የተዘረዘሩ ስራዎች ይከናወናሉ፤ 
1. ለትግበራ ስራ የሚያስፈልጉ የባለሙያዎች ቅጥር መፈጸም፤
2. እንደአስፈላጊነቱ ከአልሚው ድርጅት ጋር አልያም ከሌላ ሶፍትዌር አልሚ ድርጅት ጋር በትግበራው ስራ ላይ ለመሰማራት የውል ስምምነት ይገባል፤
3. ለትግበራ ስራ ለተቀጠሩ ባለሙያዎች የአሰልጣኞች ስልጠና ይሰጣል፤ 
4. ለሶፍትዌሩ ተጠቃሚዎች የተለያዩ የሲስተም አጠቃቀም ስልጠናዎችን መስጠት፤
5. ሲስተሙን ለመጠቀም መሰረታዊ የሆኑ መረጃዎችን ወደ ሲስተሙ የማስገባት ስራ ይከናወናል፤
6. የተጠቃሚዎች የመጠቀሚያ ስም እና የይለፍ ቃሎችን በማዘጋጀት ወደ ተጠቃሚዎች ማድረስ (ተጠቃሚዎች የመጠቀሚያ ስም እና የይለፍ ቃል በራሳቸው የማያወጡ ከሆነ) እና ሌሎችንም መሰረታዊ የሆኑ መረጃዎችን አደራጅቶ ወደ ሲስተሙ ማስገባት፤
የሶፍትዌር ትግበራ ማከናወን፤  
የትግበራ ቅድመ ዝግጅት ስራዎች ከተጠናቀቁ በኋላ በቀጥታ ወደ ትግበራ ስራ የሚገባ ይሆናል። ተቋማትም ከዚህ በታች የተዘረዘሩ ተግባራትን የሚያከናውኑ ይሆናል፤  
1. ተጠቃሚዎች ሲስተሙን በሚጠቀሙበት ጊዜ የሚያጋጥማቸውን የትኛውንም አይነት የቴክኒካል እና የአገልግሎት ችግሮች (technical and operational challenges) መፍታት፤
2. ተጠቃሚዎች ሲስተሙን በቀላሉ ይጠቀሙት ዘንድ የሚያስችሉ ማሻሻያዎችን በየጊዜው ማከናወን፤
3. የሲስተሙን ፍጥነት (response time) ለማሻሻል የሚያግዙ የሲስተም እና የመረጃ ቋት ማስተካከያ ስራዎችን ማከናወን፤
4. በተለያየ ምክንያት ሊያጋጥሙ የሚችሉ የመረጃ መጥፋትን ለመከላከል ስራዎችን መስራት (Backup and Recovery)፤
5. ተጠቃሚዎች በተለያየ ምክንያት የይለፍ ቃላቸውን ከረሱ፤ በድጋሚ ፎርሞችን በመሙላት አልያም የሲስተም አስተዳዳሪዎችን በማማከር የይልፍ ቃል የሚቀይሩበትን ሁኔታ ማመቻቸት፤
[bookmark: _Toc147323730][bookmark: _Toc179628366] ማንዋሉን ስለማሻሻል
የክልሉ ሲቪል ሰርቪስ ቢሮ የማንዋሉ መሻሻል አስፈላጊ ሆኖ ሲያገኘው በማንኛውም ጊዜ ሊያሻሽል ይችላል።
[bookmark: _Toc147323732][bookmark: _Toc179628367]ትርጓሜ
የቃሉ አገባብ ሌላ ትርጓሜ የሚያሰጠው ካልሆነ በስተቀር በዚህ ማንዋል ውስጥ፡
1. "ተቋም" ማለት ራሱን ችሎ በአዋጅ ወይም በደንብ የተቋቋመና ሙሉ በሙሉ ወይም በከፊል ከመንግስት በሚመደብለት በጀት የሚተዳደር የክልል ፣ ዞን፣ ወረዳና የከተማ አስተዳደር የመንግስት መሥሪያ ቤት ነው፤
2. "ዲጂታል ሲቪል ሰርቪስ" ማለት በቴክኖሎጂ የታገዘ የሲቪል ሰርቪስ ሴክተር አገልግሎት ማለት ነው፤
3. “ድርጅት” ማለት በሶፍትዌር ልማት ስራን ለመስራት የተቋቋም የግል አልያም አክሲዮን ማህበር ነው።    
4. "የመረጃ አያያዝ ሥርዓት" ማለት ዲጂታል ሲቪል ሰርቪስ መረጃ አያያዝ ሥርዓት ማለት  ነው፤
5. "አስለሚ ተቋም" ማለት የመንግሥት ተቋም ሆኖ በክልሉ በየደረጃው ያሉ ተቋማትን ያጠቃልላል፤
6. "የመረጃ ቋት" ማለት የመረጃ ቋት/ የኤሌክትሮኒክስ መረጃ ማከማቻ ስርአት/ማዕከል ነው፤
7. "ኔትወርክ" ማለት ሁለት ወይም ከሁለት በላይ የሆኑ በመረጃ መረብ ውስጥ የሚገናኙ የኤሌክትሮኒክስ ዕቃዎችን የሚያገናኝ መስመር ነው፤
8. "የዳታ ማዕከል" ማለት ልዩ ልዩ አገልግሎት የሚሰጡ ሰርቨሮችን ያካተተ ሲሆን ተገንብቶ ወይም ተከራይቶ አገልግሎት ሊሰጥ በሚችል መልኩ የሚደራጅ ዋናው የሲስተም/የሥርዓቱ/ አካል ነው።
9. "የሚለማ ሲስተም" ማለት አንድ የሥራ ክፍል ተለምዶአዊ (ማኑዋል) ሥራውን ፈጣን ቀልጣፋ ተደራሽ እና ተጠያቂነት እንዲኖረው በማሰብ የተለመደውን የአሠራር ስልት ወደ ዘመናዊ (ኤሌክትሮኒክስ) አሠራር ሥርዓት የሚቀይር የአሠራር ሂደት ነው።
 
10. [bookmark: _Hlk141879527]“የድጋፍ አጋራት” ማለት ዲጅታል ሲቪል ሰርቪስ ሥርዓት እና ለዚህ ሥርዓት ምሉዕነት የራሳቸውን አስተዋፅኦ የሚያደርጉ መንግሥታዊ ያልሆኑ ተቋማት ናቸው፤
11. "ፈጻሚ አካል" ማለት የዲጂታል ሲቪል ሰርቪስ አጠቃቀም ሥርዓቱን የሚያከናውኑ አካላት ናቸው፤
12. [bookmark: _Hlk141887300]"የተቀናጀ የአንድ መስኮት አገልግሎት" ማለት ተቋማት የሚሰጡትን አገልግሎት ለተገልጋዮች ተደራሽ ለማድረግ በማሰብ ተቀናጅቶ በአንድ ሲስተም ማቅረብ ነው፤ 


[bookmark: _Toc179628368]አባሪዎች
1. [bookmark: _Toc179628369]የለማ ሶፍትዌር በጥራት መሰራቱ ማረጋገጫ ቅጽ
እኔ በዚህ ሰነድ ላይ የሰፈረውን የሶፍትዌር ጥራት ቴክኒካል ሪፖርት አምብቤ ጨርሼ የሚከተለውን የውሳኔ ሃሳብ ሰጥቻለው።
	< የፕሮጀክቱ ስም >


የማጠቃለያ ሃሳብ 
ከዚህ በታች ከተዘረዘሩት አማራጮች መካከል የሰነዱን ሁኔታ በሚያሳየውን መግለጫ ላይ ምልክት ያድርጉ።
	
	የተዘጋጀው ሰነድ በሚጠበቀው የጥራት ደረጃ ልክ ስለሆነ መቀበል ይቻላል

	
	የተዘጋጀው ሰነድ ከሚጠበቀው የጥራት ደረጃ ልክ አይደለም ነገር ግን በተወሰነ መስተካከያ መቀበል ይቻላል  

	
	የተዘጋጀው ሰነድ በሚጠበቀው የጥራት ደረጃ በታች ስለሆነ ተቀባይነት አይኖረውም


በተሰራው ስራ ላይ የተሰጠው የቡድኑ ግምገማ ውጤት መሰረት የሚወሰነው ውሳኔ የሁሉንም የቡድን አባላት ይሁንታ ያገኘ ነው።
	ስም
	ፊርማ
	ቀን

	
	
	

	ማእረግ

	የፕሮጀክት ስራ አስፈጻሚ

	ስም
	ፊርማ
	ቀን

	
	
	

	
	
	

	

	የጥራት መቆጣጠር ኮሚቴ አባላት




6. [bookmark: _Toc179628370]የሶፍትዌር ጥራት (ሶ.ጥ) መግለጫ ግቦች (ማሳያ የሚሆን)
	ተ.ቁ
	ስም
	ማብራሪያ

	ሶ.ጥ-1
	የሲስተም መቆራረጥ አለመኖር
	1. የሚለማው ሲስተም የተለየ ሁኔታ እስካላጋጠመ ድረስ በስራ ሰአት በአግባቡ መስራት ይኖርበታል (2:30 – 11:30)፤
2. ሲስተሙ በተለያዩ ምክንያቶች መቋረጥ ቢያጋጥመው አምስት ደቂቃ ባልበለጠ ጊዜ ውስጥ ወደ አገልግሎት መመለስ ይኖርበታል፤
3. ሲስተሙ የተለያዩ ሁኔታዎች የሚያሳይ መልእክት ከደረሰው ይህንን መል እክት ወዲያውኑ ለባለሙያዎች አሳውቆ ሳይቋረጥ መስራት ይኖርበታል፤

	ሶ.ጥ-2
	የሲስተም መጠባበቂያ
	1. የተለያዩ አይነት ችግሮች በሲስተሙ ላይ ቢያጋጥም መረጃውን ጠብቆ ለማቆየት የሚያስችል የሲስተም መጠባበቂያ መኖር አለበት፤ 
2. የሲስተሙን የመረጃ ደህንነት ለማስጠበቅ የተለያየ አይነት ዲስክ (configures RAID1 for Disk stability) ኮንፊግሬሽን መሰራት ይኖርበታል፤
3. ሲስተሙ አውቶማቲክ መረጃ መጠባበቂያ አያያዝ ስርአትን መከተል ይኖርበታል፤ 

	ሶ.ጥ-3
	የሲስተም መቋረጥ
	1. ሲስተሙ በተለያዩ ምክኛቶች ብልሽት አጋጥሞት ከተቋረጠ በኋላ ቢበዛ በአምስት ሰአታት ውስጥ ወደ ስራ መመለስ ይኖርበታል፤
2. ሲስተሙ የሚያጋጥሙትን የተለያዩ አይነት ችግሮች የሲስተሙ ዳሽቦርድ ላይ ማሳየት ይኖርበታል፤ 

	ሶ.ጥ-4
	ለተጠቃሚ ቀላልነት
	1. ሲስተሙ ተጠቃሚዎች በቀላሉ ከአንድ ቦታ ወደ (Interface) ሌላ ቦታ መንቀሳቀስ የሚያስችል ሆኖ መስራት አለበት፤ 
2. ሲስተሙ ተጠቃሚዎች የሰሯቸውን ስራዎች ማጥፋት የሚያስችል መሆን ይኖርበታል፤ 
3. ሲስተሙ የማጥፋት ስራዎችን ለመስራት ቢበዛ አምስት ሰከንዶች ብቻ መውሰድ ይኖርበታል፤ 

	ሶ.ጥ-5
	የሲስተም ብዝሃነት የማስተናገድ አቅም
	1. የተለያዩ አማራጮችን በማመችቸት ማየት የተሳናቸው የህብረተሰቡን ክፍሎች በድምጽ የሚደግፍ መሆን ይኖርበታል፤ 
2. ሲስተሙ የተለያዩ የህብረተሰብ ክፍሎችን የሲስተም ልምድ እና ሌሎች ሁኔታዎችን ያማከለ አጠቃቀም ሊኖረው ይገባል፤ 

	ሶ.ጥ -6
	የሲስተም ማሻሻያ 
	1. ሲስተሙ ወደፊት ሊሰሩ ወይንም ሊሻሻሉ የሚችሉ ሁኔታዎች ባማከለ ሁኔታ መሰራት ይኖርበታል፤  
2. ሲስተሙ የትኛውም አይነት የደህንነት ችግር ካጋጠመው በሶፍትዌሩ የደህንነት ማሻሻያ (software patches) አማካኝነት ያጋጠመው ችግር የሚፈታ ሆኖ መሰራት ይኖርበታል፤ 

	ሶ.ጥ-7
	የሲስተም መስፋፋት 
	1. ሲስተሙ ወደፊት የሚኖሩ የስርአት መሻሻያዎችን እና የተደራሽነት አድማስ ማስፋትን ባማከለ ሁኔታ መሰራት ይኖርበታል፤ 
2. የሲስተሙ ትግበራ በሚሰራበት ጊዜ የሚጨመሩ ፍላጎቶችን ካለ ምንም አይነት የሲስተም አገልግሎት መስተጓጎል ሳይኖር ማከናወን ይኖርበታል፤ 


7. የሶፍትዌር አጠቃላይ የጥራት ግቦች (ማሳያ የሚሆን)
	ተ.ቁ
	የጥራት ማመላከቻ 
	የሚታሰብ ግብ
	መግለጫ

	1
	ከሲስተሙ የሚጠበቁ አንኳር ስራዎች 
	100%
	ሲስተሙ ሁሉንም ዋና ዋና ስራዎች በአግባቡ ማከናወን ይችላል፤

	2
	የአንኳር ስራዎች በትክክል መከናወን 
	100%
	የሚለማው ሲስተም ዋና ዋና ስራዎችን በተሻለ የመፈጸም አቅም ያከናውናቸዋል፤ 

	3
	የሚያጋጥሙ የሲስተም ችግሮችን ያለ መስተጓጎል መቋቋም 
	95%
	የሲስተም ችግሮች ሲያጋጥሙ ስርአቱ ሳይቋረጥ የሚሄድበት ርቀት/መጠን፤ 

	4
	አጋዥ ሰነዶች
	90%
	የተዘጋጁት አጋዥ ሰነዶች ምን ያህል ተጠቃሚዎች በቀላሉ ሊገለገሉባቸው ይችላሉ፤ 

	5
	ለምላሽ የሚወስደው ጊዜ (በአማካኝ)
	5 Sec
	ለተገልጋዮች ጥያቄዎቻቸውን ለመመለስ የሚወስድበት አማካኝ ጊዜ፤ 

	6
	ስታንዳርድ አፈጻጸም 
	95%
	ከሌሎች ሲስተሞች ጋር የሚኖረው ተናባቢነት እና የአጠቃቀም ተመሳሳይነት

	7
	መረጃን ከሌሎች ሲስተሞች ጋር የማናበብ አቅሙ
	100%
	ከሌሎች ስርአቶች ጋር በሚኖረው የመናበብ ስራ መረጃን መስጠትም ሆነ መቀበሉን ማረጋገጥ መቻል፤

	8
	የሲስተም ደህንነትን ማረጋገጥ
	100%
	የሲስተሙን የደህንነት ደረጃዎች መፈተሽ፣ መልካም ተሞክሮዎች እየተተገበሩ መሆኑን መከታተል፣ የተጠቃሚዎች መረጃ ደህንነቱ በተጠበቀ ቦታ መቀመጡን ማረጋገጥን እና ሌሎች ከሲስተም ደህንነት ጋር የተገናኙ ጉዳዮችን መመልከት፤


8. [bookmark: _Toc179628371]ሶፍትዌር ማበልጸግ ስራን የተመለከት የጥራት መለኪያ (ማሳያ የሚሆን)
	ተ.ቁ
	የጥራት ማመላከቻ 
	የሚታሰብ ግብ
	መግለጫ

	1
	ሰራተኞች የሶፍትዌር ጥራትን ለመተግበር የሄዱት ርቀት 
	15%
	እያንዳንዱ ሰራተኛ ከአጠቃላይ የስራ ሰአቱ ውስጥ የሲስተም ጥራትን ለመተግበር እና ለመቆጣጠር ያዋለው ሰአት በመቶኛ፤ 

	2
	እንደገና የተሰራ ስራ
	20%
	የሲስተም ጥራትን ለማስጠበቅ ሲባል ሰራተኞች በድጋሚ የሰሩት የስራ ብዛት ከጠቅላላው ስራ ውስጥ በመቶኛ፤ 

	3
	በፍላጎት መለወጥ ምክንያት በድጋሚ የተሰራ ስራ Change work input rate
	25%
	ከተጠቃሚዎች በመጣ የሲስተም ፍላጎት ለውጥ ሲባል ሰራተኞች በድጋሚ የሰሩት የስራ ብዛት ከጠቅላላው ስራ ውስጥ በመቶኛ፤ 


9. [bookmark: _Toc179628372] ከሲስተሙ የሚጠበቁ አንኳር ስራዎች (ማሳያ የሚሆን)
	#
	ዋና ተግባር
	ዝርዝር ተግባራት
	ንኡስ ተግባራት

	1
	ሰራተኞችን መመዝገብ
	የሰራተኞችን የህይውት ታሪክ መመዝገብ
	የእያንዳንዱ ሰራተኛ ሙሉ ስም፣ የቤተሰብ ሁኔታ፣ 

	
	
	
	እያንዳንዱ ሰራተኛ የተመደበበትን የስራ መደብ እና ሌሎች መረጃዎችን መመዝገብ

	2
	
	የሰራተኞችን የትምህርት ማስረጃዎችን መመዝገብ
	የእያንዳንዱ ሰራተኛ የተማረባቸውን /ቤቶች እና ያገኛቸውን ማስረጃዎች 

	
	
	
	የእያንዳንዱ ሰራተኛ የወሰዳቸውን አጫጭር ስልጠናዎች እና ሌሎችንም የስልጠና ማስረጃዎች መመዝገብ

	3
	
	የሰራተኞችን የቋንቋ ችሎታ መመዝገብ
	የእያንዳንዱ ሰራተኛ የሚችላቸውን ቋንቋዎች መመዝገብ

	4
	
	የሰራተኞችን የስራ ልምድ መረጃዎችን መመዝገብ
	የእያንዳንዱ ሰራተኛ የሰራባቸውን ተቋማት መመዝገብ

	5
	
	
	የእያንዳንዱ ሰራተኛ በሰራባቸው መ/ቤቶች የነበረውን የስራ መደብ መመዝገብ

	6
	
	
	የእያንዳንዱ ሰራተኛ በተቋማቱ የቆየባቸውን አመታት/ወራት እና ይከፈለው የነበረውን ደሞዝ መመዝገብ 


10. [bookmark: _Toc179628373]ከሌሎች ስርአቶች ጋር ለመገናኘት የሚያስፈልጉ (External Interface Requirements)
	ቁ.
	የማናበቢያው አይነት
	የሚያስፈልግ ሁኔታ
	መግለጫ

	1
	የተጠቃሚ መግቢያ (User interface)
	
	

	
	
	
	

	
	
	
	

	2
	የሃርድዌር ማናበቢያ (Hardware interface)
	
	

	
	
	
	

	
	
	
	

	3
	የሶፍትዌር ማናበቢያ (Software interface)
	
	

	
	
	
	

	
	
	
	

	4
	የመገናኛ ማናበቢያ (Communication interface)
	
	

	
	
	
	

	
	
	
	


11. [bookmark: _Toc179628374]የሶፍትዌር አጠቃቀም እና ተስማሚነት መለኪያዎች (Non Functional Requirements) 
	NF#
	Type
	Requirements
	Related F#

	1
	Performance requirements
	
	

	
	
	
	

	
	
	
	

	2
	Safety requirements
	
	

	
	
	
	

	
	
	
	

	3
	Security requirements
	
	

	
	
	
	

	
	
	
	

	4
	Usability requirements
	
	

	
	
	
	

	
	
	
	

	5
	Scalability requirements
	
	

	
	
	
	

	
	
	
	

	6
	Reliability requirements
	
	

	
	
	
	

	
	
	
	

	7
	Other requirements

